पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को बीसीसीआई में नंबर 2 व नंबर 3 स्थान पर काबिज सचिव संजय जगदाले और कोषाध्यक्ष अजय शिर्के ने इस्तीफा दे दिया। रविवार को बीसीसीआई कार्यसमिति की आपात बैठक होने वाली है। रविवार को तस्वीर साफ हो जाएगी।
देखा जाए तो बीसीसीआई में इस्तीफे का दौर किसी बीमारी का निदान नहीं है, बल्कि बीमारी की गंभीरता को समझने का प्रयास मात्र है। बीसीसीआई की कमजोर होती नींव को कैसे मजबूती दी जाए, यही देखने की बात होगी। स्पॉट फिक्सिंग पर रोजाना नए-नए खुलासे हो रहे हैं। लोग फिक्सिंग को लेकर इतने नाराज है कि कुछ ज्यादा ही प्रतिक्रिया दे रहे हैं। हमें न्यायपालिका पर भरोसा करते हुए इंतजार करना चाहिए।
दोषी कौन है? इसका पता न्यायपालिका ही लगाएगी। हमारे चिल्लाने से कुछ नहीं होने वाला है। जब तक कोई फैसला न आए, तब तक भारतीय क्रिकेटरों को चाहिए कि वे क्रिकेट को पुर्नस्थापित करने के लिए खेल पर पूरी तरह से ध्यान लगाएं और अच्छे परिणाम दें। यदि टीम जीतेगी तो प्रशंसक और स्पांसर खुश होंगे, फिर यह महत्व नहीं रह जाएगा कि क्रिकेट प्रशासक और राजनीतिज्ञ क्या गुल खिला रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn